Účastník ZPC	
Meno, priezvisko, titul:	Darina De Jaegher, Mgr.	
Úsek:	Pre ŠVP pri ŠPÚ	
	
Zahraničná pracovná cesta	
Miesto konania – štát, mesto:	Francúzsko, Štrasburg	
Organizátor:	Rada Európy, divízia jazykových politík	
Termín:	12. – 14. apríl 2011	
Účel:	Účasť na 1. zasadnutí organizačného výboru projektu Rady Európy na medzivládnej úrovni – EPI – Plurilingválne a interkultúrne vzdelávanie	
Rokovací jazyk:	anglický a francúzsky jazyk	
	
Rámcový program	
Rokovanie prebiehalo od 9:00 do 18:00, pričom hlavným bodom rokovania bolo vytvorenie rámcového harmonogramu riešenia projektu na roky 2011 až 2013, personálne zabezpečenie a finančné zabezpečenie aktivít.	
Stručný priebeh	
Rokovanie sa konalo za účasti expertov Rady Európy pre problematiku tvorby a implementácie jazykových politík: Jean-Claude Beacco, Marisa Cavalli, Darina de Jaegher, Mirjam Egli, Francis Goullier, Johanna Panthier. Prvým bodom rokovania bolo presné stanovenie cieľa a základných pojmov. Experti ďalej rokovali o efektivite dostupných nástrojov pre implementáciu plurilingvizmu a interkulturality do európskych edukačných politík a navrhli nové zdroje riešenia problematiky. V ďalšej časti rokovania sa venovali experti nomináciám odborníkov z členských krajín Rady Európy a dohodli sa vzhľadom na finančné možnosti projektu na vytvorení úzkej skupiny participujúcich krajín, ktoré sa budú počas projektu podieľať na tvorbe nástrojov pre implementáciu plurilingvizmu a interkulturality. Napokon sa experti dohodli na rámcovom programe riešenia projektu EPI na roky 2011 až 2013.	
Odporúčania a závery	
Opätovné vyžiadanie nominácii expertov v tých krajinách, ktoré nominácie k stanovenému dátumu nepredložili.
-	Vytvorenie dvoch dotazníkov pre dve rozdielne cieľové skupiny (riadiaci výbor):
1.	Dotazník pre budúcich užívateľov príručky pre tvorbu a implementáciu plurilingválnych a interkultúrnych kurikúl. (Dátum zaslania do členských štátov – jún 2011.)
2.	Dotazník pre expertov ohľadom možných integrácii obsahov smerom k otvorenému kurikulu. (Dátum zaslania do členských štátov – júl 2011.)
-	Vyhodnotenie dotazníkov a výber 6 krajín, ktoré sa budú priamo podieľať na tvorbe návrhu a doplnenia príručky pre tvorbu a implementáciu plurilingválnych a interkultúrnych kurikúl. (Organizačný výbor, 19. október 2011).
-	Pozvanie vybraných krajín a ich expertov na 1. pracovný seminár, ktorý sa uskutoční  29. – 30. novembra 2011 v Štrasburgu na tému viacjazyčnosť v oblasti vzdelávania jazykov v súlade s odporúčaním Európskej komisie Materinský jazyk +2. V tejto súvislosti bola Štátnemu pedagogickému ústavu (Oddelenie cudzích jazykov) ponúknutá možnosť prezentovať Koncepciu vyučovania cudzích jazykov na základných a stredných školách a Štátny vzdelávací program v oblasti Jazyk a komunikácia, najmä prílohy Štátneho vzdelávacieho programu pre cudzie jazyky, ako aj projekt vzdelávania učiteľov základných škôl v oblasti cudzích jazykov. 
-	Pokračovanie v tvorbe príručky v roku 2012 organizovaním dvoch pracovných seminárov na témy plurilingvizmus v predprimárnom a primárnom vzdelávaní, bilingválne vzdelávanie a odborné vzdelávanie.
-	Stanovenie tranzverzálnych tém ako: právo dieťaťa na kvalitu vzdelávania, inkluzívne vzdelávanie (deti migrantov, deti zo sociálne znevýhodneného prostredia, deti so špeciálnymi výchovno-vzdelávacími potrebami a rómska problematika), výber jazykov, metodologické alternatívy výučby a pod. 
-	Zorganizovanie medzivládneho fóra  v druhej polovici roku 2013 za účasti expertov všetkých členských štátov Rady Európy, predstaviteľov Európskej komisie, OECD a UNESCO, na ktorom organizačný výbor v spolupráci s aktívne participujúcimi krajinami predstavia návrh efektívneho nástroja pre implementáciu viacjazyčnosti. 
-	Zverejnenie všetkých štúdií a upravenej Príručky  pre tvorbu a implementáciu plurilingválnych a interkultúrnych kurikúl na portáli Rady Európy (koniec roka 2013). 
Odporúčania na národnej úrovni
•	Zabezpečiť nominácie expertov pre otázky tvorby plurilingválnych a interkultúrnych kurikúl do projektu EPI – Rada Európy.
•	Vytvoriť pri Štátnom pedagogickom ústave tím expertov pre otázky integrácie obsahov smerom k otvorenému kurikulu, s cieľom získania možností aktívnej participácie Slovenska na tvorbe nástroja implementácie viacjazyčnosti v projekte EPI.
•	Zabezpečenie prekladu východiskovej dokumentácie k projektu EPI minimálne v slovenskom jazyku, optimálne aj v jazyku maďarskom.
•	Prezentovanie výsledkov skupiny expertov na všetkých troch pracovných seminároch.
•	Zabezpečenie prekladu expertíz slovenských odborníkov do jedného z jazykov Rady Európy (anglický, francúzsky, príp. nemecky a rusky).
•	Zabezpečenie aktívnej účasti slovenských expertov na záverečnom medzivládnom fóre v roku 2013. 
•	Navrhnúť na národnej úrovni efektívne riešenie otázok rozvoja jazykovej politiky SR v súlade s návrhmi expertov Rady Európy v Profile vykonávacích politických nástrojov jazykového vzdelávania pre SR a v súlade s výsledkami projektu EPI. 
	
Očakávaný prínos	
     Zabezpečiť podmienky pre implementáciu nového pedagogicko-didaktického prístupu k vzdelávaniu v oblasti jazykov pomocou novej činnostnej metódy a interaktívnych pedagogických metód. Cieľom projektu je predstaviť expertom a odborným pracovníkom decíznej sféry nové návrhy ako podklad pre tvorbu rámca spoločného postupu krajín v oblasti implementácie jazykovej politiky v krajinách Rady Európy a Európskej únie. Základným princípom predkladaných návrhov v projekte je požiadavka na kvalitu vzdelávania s dôrazom na postavenie a rozvoj jazykových a interkultúrnych kompetencií vo vzdelávaní Európanov a pri vytváraní viacjazyčnej Európy.  Výsledkom projektu bude nový nástroj implementácie plurilingvizmu a interkulturality do národných kurikúl, ktorý bude predložený na rade ministrov ako návrh spoločného postupu v oblasti podpory viacjazyčnosti na roky 2013 až 2020. Odporúčania Rady Európy budú následne zapracované do oficiálnych dokumentov – odporúčaní a vyhlásení Európskej komisie.	
Prehľad prinesenej dokumentácie a miesto jej uloženia	
http://www.coe.int/t/dg4/linguistic/Liste_FR.asp#TopOfPag
http://www.coe.int/t/dg4/linguistic/default_FR.asp
	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: Darina De Jaegher	
Dátum: 19. apríl 2011	
Správu schválil: Ing. Katarína Kalašová